A BIZOTTSÁG HATÁROZATA
(2008. április 30.)
Litvánia és Szlovákia kifizető ügynökségeinek az Európai Mezőgazdasági Orientációs és Garanciaalap (EMOGA) Garanciarészlege által a 2006-os pénzügyi évre vonatkozóan finanszírozott, vidékfejlesztési intézkedések terén tett kiadásokat érintő számláinak elszámolásáról
(az értesítés a C(2008) 1713. számú dokumentummal történt)
(Csak a litván és a szlovák nyelvű szöveg hiteles.)
(2008/398/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott konzultációt követően,
mivel:
(1)
A 2007/325/EK bizottsági határozattal (2) a 2006-os pénzügyi évre vonatkozóan a litván „NMA” és a szlovák „APA” kifizető ügynökség kivételével valamennyi kifizető ügynökség számláját elszámolták.
(2)
A továbbított új információk, valamint a kiegészítő ellenőrzések alapján a Bizottság már határozatot tud hozni a litván „NMA” és a szlovák „APA” kifizető ügynökség által a vidékfejlesztési intézkedések kiadásaival összefüggésben benyújtott számlák teljességéről, pontosságáról és valódiságáról.
(3)
Az 1258/1999/EK rendelet 7. cikke (3) bekezdésének második albekezdésével és az 1663/95/EK bizottsági rendelet (3) 7. cikkének (1) bekezdésével összhangban e határozat nem sérti a Bizottság által hozott, a közösségi szabályoknak nem megfelelő kiadásokat a közösségi finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A litvániai „NMA” és a szlovákiai „APA” kifizető ügynökségeknek az Európai Mezőgazdasági Orientációs és Garanciaalap (EMOGA) Garanciarészlege által a 2006-os pénzügyi évre vonatkozóan finanszírozott, vidékfejlesztési kiadásokat érintő számlái elszámolásra kerültek.
Az I. és a II. melléklet tartalmazza az e határozat alapján a Litvániában és Szlovákiában alkalmazandó vidékfejlesztési intézkedések vonatkozásában a tagállamoktól behajtandó vagy azoknak kifizetendő pénzösszegeket.
2. cikk
Ennek a határozatnak a címzettje a Litván Köztársaság és a Szlovák Köztársaság.
Kelt Brüsszelben, 2008. április 30-án.